મહીસાગર જિલ્લાના ડુંગરાળ અને જંગલ વિસ્તારમાં વાઘ હોવાની વાતો છેલ્લા કેટલાય સમયથી ચર્ચાતી હતી અને વન વિભાગને પણ આ અંગેની ફરિયાદો આ વિસ્તારના સ્થાનિકો મૌખિક જણાવતા હતા પરંતુ વન વિભાગ દીપડો કે અન્ય કોઈ પ્રાણી પશુઓનું મારણ કરતું હોવાનું જાણી વાત ઊંડાણ પૂર્વક તપાસ કરતું ન હતું. તા. 7 ના રોજ એક શિક્ષકને વાઘે દેખો દેતા વાઘનો ફોટો વાયરલ કરતા વાયરલ ફોટો મીડિયામાં પ્રસારીત થતા વન વિભાગ સફાળે જાગ્યું હતું અને વન વિભાગ દ્વારા અલગ – અલગ પ્રકારની ટીમો બનાવી નાઈટ વિઝન કેમેરા ગોઠવી વાઘની પગેરું મેળવવાની તજવીજ હાથ ધરાઇ હતી.